stanford-oval/wikipedia huggingface dataset:
Celesty
Historia > Mortal Mind Creation

Pian Legacy of Hate -albumin julkaisun jälkeen Arise Records purki levytyssopimuksen Celestyn kanssa ja yhtye alkoi etsiä uutta levy-yhtiötä. Kesällä 2005 Celesty pääsi mukaan argentiinalaisen levy-yhtiön 2M Productionin julkaisemalle Megadeth-tribuuttialbumille kappaleella ”Holy Wars... The Punishment Due”. Pian tribuutin julkaisemisen jälkeen Celesty solmi kansainvälisen levytyssopimuksen saksalaisen Dockyard 1 -levy-yhtiön kanssa. Pian levytyssopimuksen solmimisen jälkeen yhtyeen pitkäaikainen kitaristi J-P Alanen päätti erota yhtyeestä ja tilalle kiinnitettiin yhtyeelle jo ennestään tuttu Teemu Koskela. Keväällä 2006 yhtye aloitti kolmannen albuminsa työstämisen. Mortal Mind Creation julkaistiin Japanissa 21. lokakuuta, Euroopassa 30. lokakuuta 2006 ja Yhdysvalloissa marraskuun alussa.
Mortal Mind Creation oli menestys ainakin median puolella, levyä kehuttiin paljon ja muun muassa Saksan Metal Hammer kehui levyn maasta taivaaseen ja antoi arvosanaksi 6/7. Myös Suomessa media kehui levyn ja se sai arvioita Inferno Magazine 4/5, Noise.fi 4/5, Imperiumi.net 9-/10, Soundi 3/5, Vertigo 4/5, Sue 8/10. Pian levyn julkaisun jälkeen laulaja Antti Railio otti osaa Suomen Idols 2007 -kilpailuun yltäen semifinaaleihin asti.
Historia > Vendetta

Syksyllä 2007 Celesty purki levytyssopimuksensa Dockyard 1:n kanssa. Samalla kun yhtye sävelsi kappaleita seuraavalle albumilleen, he etsivät uutta levy-yhtiötä. Levytyssopimus Spinefarm Recordsin kanssa solmittiin keväällä 2008 ja saman vuoden kesällä yhtye suuntasi tiensä kohti Fantom Studiota. Vendetta-albumilla on mukana Tampereen kaupunginorkesteri ja eri puolilta Suomea koottu sekakuoro. Levy julkaistiin maaliskuussa 2009. Joulukuussa 2009 vokalisti Antti Railio jätti yhtyeen pitkän harkinnan jälkeen. Uudeksi laulajaksi valittiin vantaalainen Tony Turunen, joka on Tarja Turusen veli. Kitaristi Tapani Kangas jätti yhtyeen elokuussa 2010. Tilanteeseen ei liittynyt minkäänlaista draamaa tai erimielisyyttä.
Celesty teki paluun alkuperäiskokoonpanolla Nummirockissa kesäkuussa 2016 soittaen Reign of Elements -albumin kokonaisuudessaan.
Jäsenet

Kimmo Perämäki - laulu
Tapani Kangas - kitara
J-P Alanen - kitara
Ari Katajamäki - basso
Jere Luokkamäki - rummut
Juha Mäenpää - kosketinsoittimet
Jäsenet > Entiset jäsenet

Tommi Ritola - laulu (1998–2000)
Antti Railio - laulu (2003–2009)
Tony Turunen - laulu
Timo Lepistö - kitara (1998–1999)
Jari Lehtola - kitara (1999–2000)
Teemu Koskela - kitara
Marika Kleimola - kosketinsoittimet (1998–2000)
Jäsenet > Vierailijat

Elias Viljanen (Sonata Arctica) - albumilla Vendetta kitarasoolo kappaleessa Feared by Dawn
Stephan Lill (Vanden Plas) - albumilla Vendetta kitarasoolo kappaleessa Legacy of Hate, Pt. 1: Chaos and Destruction
Richard Andersson (Time Requiem) – albumilla Legacy of Hate kosketinsoolo kappaleessa Settlement
Jani Liimatainen (Sonata Arctica) – albumilla Reign of Elements kitarasoolo kappaleessa Revenge
Diskografia > Demot

Warrior of Ice (2001)
Times Before the Ice (2002)
Diskografia > Studioalbumit

Reign of Elements (2002)
Legacy of Hate (2004)
Mortal Mind Creation (2006)
Vendetta (2009)
Diskografia > Singlet

Fading Away (2009)
Diskografia > Musiikkivideo(t)

Fading Away (2009)
Aiheesta muualla

Encyclopaedia Metallum: The Metal Archives - Celesty
Chelsea Stewart

| Mitalit | Mitalit | Mitalit |  |
| --- | --- | --- | --- |
|  Chelsea Stewart |  Chelsea Stewart |  Chelsea Stewart |  |
Maa:   Kanada
Naisten jalkapallo
|  Olympialaiset  |  Olympialaiset  |  Olympialaiset  |  |
|  Pronssia | Lontoo 2012 |  |  |
Chelsea Stewart (s. 28. huhtikuuta 1990 Denver, Colorado, Yhdysvallat) on kanadalainen jalkapalloilija. Hän on pelannut Kanadan naisten maajoukkueessa 44 maaottelua mutta ei ole tehnyt niissä yhtään maalia. Hän on ollut voittamassa maanosaliitto CONCACAF:in mestaruutta vuonna 2010 sekä saavuttamassa olympiapronssia Lontoossa 2012. Hän on pelannut keskikentällä ja puolustajana.
Stewart siirtyi vuonna 2016 Saksaan SC Freiburgin joukkueeseen.
Valaise yö

| ”Valaise yö” Kari Tapio |
| --- | --- | --- |

Singlen tiedot
 Julkaistu: 2008
 Tuottaja(t): Ilkka Vainio
 Tyylilaji: iskelmä, balladi
 Kesto: 03.02
 Levy-yhtiö: Edel Records
Valaise yö on Kari Tapion esittämä kappale, joka osallistui vuoden 2008 Suomen Eurovision laulukilpailun karsintoihin. Kappale sijoittui Euroviisukarsintojen finaalissa toiselle sijalle saaden 5 prosenttiyksikköä vähemmän ääniä kuin finaalin voittanut Teräsbetoni.
Kappaleen on säveltänyt ja sovittanut Pertti Haverinen. Sanoituksesta vastasivat Ilkka Vainio ja Pertti Haverinen.
Aiheesta muualla

Ylen Elävä arkisto – Kari Tapio: Valaise yö
Cheng Shao-Chieh

| Mitalit | Mitalit | Mitalit |  |
| --- | --- | --- | --- |
|  Cheng Shao-Chieh |  Cheng Shao-Chieh |  Cheng Shao-Chieh |  |
Maa:   Kiinan Taipei
Naisten sulkapallo
| MM-kilpailut  | MM-kilpailut  | MM-kilpailut  |  |
|  Pronssia | Anaheim 2005 | Kaksinpeli |  |
Cheng Shao-Chieh (kiin. 鄭 韶婕; s. 4. tammikuuta 1986 Taipei) on taiwanilainen sulkapalloilija. Hän oli heinäkuussa 2011 BWF:n rankingissa kaksinpelin kahdeksannella sijalla, mikä on myös hänen paras sijoituksensa listalla.
Cheng voitti vuonna 2004 kaksinpelin nuorten maailmanmestaruuden peitottuaan finaalissa Kiinan Lu Lanin. Hän pääsi samana vuonna Ateenan olympialaisissa kaksinpelissä puolivälieriin saakka ja oli turnauksessa jaetulla viidennellä sijalla. Cheng sai vuonna 2005 MM-kilpailuissa pronssia ja voitti välierässä yhden erän turnauksen kultamitalisti Xie Xingfangia vastaan.
Cheng osallistui olympialaisiin toista kertaa Pekingin olympialaisissa 2008, joissa hän pääsi ensimmäiseltä kierrokselta läpi pelaamatta ottelua, mutta kohtasi toisella kierroksella Xien, joka voitti Chengin erin 2–0. Cheng eteni MM-kilpailuissa 2010 puolivälieriin asti kunnes hävisi Tanskan Tine Baunille.
Cheng Changgeng

Cheng Changgeng (22. marraskuuta 1811 Anhui – 24. tammikuuta 1880 Beijing) oli kiinalainen oopperanäyttelijä. Nuorena hän oli soitinkauppias. Epäonnistuneen lavadebyytin jälkeen hän menestyi yksityisnäyttämöllä. Hänestä tuli 1845 Sanqin-teatteriseurueen johtaja ja hän johti sitä kuolemaansa asti. Hänen tärkein roolihahmonsa oli vanha mies, mutta hän esitti myös naista ja nuorta miestä. Häntä on toisinaan sanottu Peking-oopperan isäksi, mutta ainakin hän oli 1800-luvulla merkittävin Peking-oopperanäyttelijä.
Cheng Changgeng yhdisti aineksia aiemmasta kunqusta muihin oopperamuotoihin ja näin syntyi jingju josta käytetään tavallisesti nimitystä Peking-ooppera.
Unitauti

| Unitauti |
| --- | --- |
 Tryponasoma sp.
Luokitus
ICD-10:   B56
ICD-9:  086.5
MedlinePlus:  001362
MeSH:  D014353
Huom!:  Tämä artikkeli tarjoaa vain yleistä tietoa aiheesta. Wikipedia ei anna lääketieteellistä neuvontaa.
Afrikkalainen trypanosomiaasi eli unitauti on ihmisten ja eläinten loistauti. Sen aiheuttaa Trypanosoma brucei -lajin loinen. Ihminen saa tautia kahdesta loislajista, Trypanosoma brucei gambiensesta (T.b.g) ja Trypanosoma brucei rhodesiensesta (T.b.r.). T.b.g aiheuttaa yli 98 % ilmoitetuista tartunnoista. Kumpikin loinen tarttuu ihmiseen yleensä tartunnan saaneesta tsetsekärpäsestä, ja tartunnat ovat yleisiä Afrikan maaseudulla.
Esiintyminen

Tautia esiintyy säännöllisesti joillakin Saharan eteläpuolisen Afrikan alueilla, ja tartuntavaarassa on noin 70 miljoonaa ihmistä 36 maassa. Vuonna 2010 tautiin kuoli noin 9 000 ihmistä, kun vuonna 1990 kuolleita oli vielä 34 000. Arviolta 30 000 ihmistä on tällä hetkellämilloin? saanut tartunnan. Vuonna 2012 uusia tartuntoja oli 7 000. Yli 80 % tartunnan saaneista on Kongon demokraattisessa tasavallassa. Lähihistoriassa on kolme suurta unitautiepidemiaa: ensimmäinen 1896–1906 pääasiassa Ugandassa ja Kongon altaan alueella ja kaksi muuta vuosina 1920 ja 1970 useissa Afrikan maissa. Eläimet, esimerkiksi lehmät, voivat kantaa tautia ja saada tartunnan.
Unitautia tiedetään esiintyneen Afrikassa ainakin 1300-luvulta.[lähde? ] Paul Ehrlich ja Kiyoshi Shiga kehittivät sairauteen ensimmäisen lääkkeen vuonna 1906. Lääkkeellä havaittiin kuitenkin pian mahdollinen vakava sivuvaikutus, sokeus. Unitauti oli jo lähes hävinnyt 1960-luvulla, mutta se on ollut taas yleistymässä viimeisten vuosikymmenten aikana.
Oireet

Taudin ensimmäiset oireet ovat kuume, päänsärky, kutina ja nivelkivut. Oireilu alkaa viikosta kolmeen viikkoa pureman jälkeen. Taudin toinen vaihe alkaa viikkoja tai kuukausia myöhemmin, ja sen oireita ovat sekavuus, huonovointisuus, puutuneisuus ja univaikeudet. Diagnoosi voidaan tehdä löytämällä loinen sivelyvalmisteesta tai imusolmukenesteestä. Ensimmäisen ja toisen vaiheen erottamiseksi tehdään usein selkäydinpunktio. Edetessään sairaus voi vaurioittaa sydäntä ja munuaisia. Unitauti on erittäin vakava sairaus ja saattaa ilman kunnollisia hoitotoimenpiteitä johtaa kuolemaan verrattain nopeastikin.
Hoito

Taudin ehkäisemiseksi tehdään tartuntavaarassa olevalle väestölle verikokeita, joista etsitään T.b.g.-loista. Hoito on helpompaa, kun tauti on havaittu varhaisessa vaiheessa ja ennen kuin neurologisia oireita ilmenee. Ensimmäisessä vaiheessa tautia lääkitään pentamidiinilla tai suramiinilla. Toisen vaiheen hoidossa käytetään eflornitiinia ja T.b.g.-tartunnan hoidossa nifurtimoksin ja eflornitiinin yhdistelmää. Vaikka melarsoproli tehoaa lääkkeenä kumpaankin, sitä käytetään vakavien sivuvaikutustensa vuoksi yleensä vain T.b.r.-tartunnan hoitoon.
Mekanismi

Trypanosoma-loinen tuottaa aineenvaihduntatuotteenaan tryptofolia, joka aikaansaa unen ihmisillä.
Tunnettuja potilaita

Brittiläinen valtiomies Alfred Milner kuoli unitautiin palattuaan matkalta Etelä-Afrikasta vuonna 1925.
Aiheesta muualla

Kuvia tai muita tiedostoja aiheesta Unitauti Wikimedia Commonsissa
Unitaudin vaiheet tsetsekärpäsessä ja ihmisessä.
Cheng Chao-Tsun

| Mitalit> Maa:   Taiwan.Miesten yleisurheilu.Aasian-mestaruuskilpailut  | Mitalit> Maa:   Taiwan.Miesten yleisurheilu.Aasian-mestaruuskilpailut  | Mitalit> Maa:   Taiwan.Miesten yleisurheilu.Aasian-mestaruuskilpailut  | Maa:   Taiwan> Miesten yleisurheilu. |
| --- | --- | --- | --- |
|  Kultaa | Doha 2019 | keihäänheitto |  |
Cheng Chao-Tsun (kiin.: 鄭兆村; pinyin: Zhèng Zhàocūn; s. 17. lokakuuta 1993) on taiwanilainen keihäänheittäjä. Hänen ennätyksensä on Taipein universiadeissa 26. elokuuta 2017 heitetty 91,36 metriä, millä hän voitti kultaa. Tulos on myös Aasian ennätys.
Cheng saavutti 2010 hopeaa alle 20-vuotiaiden Aasian-mestaruuskilpailuissa ja sijoittui kahdeksanneksi saman ikäluokan MM-kilpailuissa. Hän voitti vuonna 2012 Aasian juniorimestaruuden. Vuoden 2014 Aasian kisoissa hän sijoittui keihäänheitossa viidenneksi tuloksella 81,61 metriä. Aasian-mestaruuskilpailuissa hän oli seitsemäs 2015 ja kuudes 2017. Lontoon MM-kilpailuissa 2017 hän karsiutui loppukilpailusta.
Cheng sijoittui 2018 viidenneksi Jakartan Aasian kisoissa ja toiseksi Ostravan maanosien cupissa. Hän voitti Aasian-mestaruuden Dohassa 2019 tuloksella 86,72. Saman vuoden MM-kilpailuissa samassa kaupungissa hän sijoittui kymmenenneksi tuloksella 77,99. Vuodelle 2021 siirretyissä Tokion olympialaisissa hän karsiutui loppukilpailusta.
Chicago Red Stars

Chicago Red Stars on yhdysvaltalainen naisten ammattilaisjalkapalloseura Bridgeviewista, Illinoisista. Seura pelaa NWSL-sarjassa. Seuran kotikenttä on SeatGeek Stadium ja päävalmentaja Christopher Joseph Petrucelli.
Charles Henry Tilson Marshall

Charles Henry Tilson Marshall (8. heinäkuuta 1841 - 20. tammikuuta 1927 Lontoo) oli brittiläinen sotilas ja lintutieteilijä.
Marshall opiskeli Oxfordin yliopistossa ja liittyi Intian armeijaan 1859. Hän palveli everstin arvoisena upseerina Punjabissa, Himalajalla ja Hyderabadissa, ja palasi Englantiin 1896. Vapaa-aikoinaan hän tutki ja keräsi lintuja, ja toimitti ne Allan Octavian Humelle. Hän julkaisi veljensä George Frederick Leycester Marshallin kanssa teoksen Monograph of the Capitonidae, or Scamorial Barbets (1870-1871), sekä lintutieteellisiä artikkeleita Ibis-lehdessä.
Marshall kirjoitti yhdessä Allan Octavian Humen kanssa kolmiosaisen teoksen The Game Birds of India, Burmah and Ceylon (1878 ja 1880).
Marshall avioitui Laura Pollockin kanssa, ja heillä oli ainakin kaksi lasta: hyönteistutkija, tohtori Guy A. K. Marshall, ja kirjailija Maud Diver.
VEU Feldkirch

| VEU Feldkirch |
| --- | --- |
Perustettu:  1927
Kaupunki:   Feldkirch, Itävalta
Kotiareena:  Vorarlberghalle
– kapasiteetti:  5 200
Sarjataso:  AlpsHL
Värit:                
Toimitusjohtaja:   Michael Lampert
Päävalmentaja:   Michael Lampert
Infobox OKVirheellinen NIMI-arvo: 
VEU Feldkirch on itävaltalainen jääkiekkoseura. Seura tulee Feldkirchin kaupungista. Seura on perustettu vuonna 1927. Sillä on ollut useita eri nimiä, joista VEU:n lisäksi mainitsemisen arvoinen on EHC Feldkirch. Se oli seuran nimi perustamishetkellä. Seura meni 2000-luvun alussa jo konkurssiinkin, mutta palasi vain vaihtamalla nimeä. Silloin se otti nimekseen EHC Feldkirch 2000:n, kunnes muutti jälleen vuonna 2006 nimensä FBI VEU Feldkirchiksi, joka se on nykyäänkin.
Seura on varsin menestynyt niin omassa maassaan kuin Euroopassakin. Joukkue on muun muassa voittanut Itävallan mestaruuden maansa pääsarjassa Österreichische Eishockey-Ligassa vuosina 1998, 1997, 1996, 1995, 1994,  1990, 1984, 1983 ja 1982, sekä Italian, Itävallan ja Slovenian joukkueiden välisen Alpenligan vuosina 1996, 1997, 1998, 1999. Nationalligan se on voittanut vuosina 1967, 2002 ja 2007, ja ÖEHV Oberligan vuonna 1960.
Seuran parhaimpia saavutuksia lienevät kuitenkin Euroopan kovemmista kilpailuista saadut mitalit. VEU Feldkirch on voittanut European Hockey Leaguen vuonna 1998 ja sai samalla paikan Euroopan Super Cupin otteluun. Super Cupin tittelinkin se nappasi itselleen voitettuaan slovakialaisen HC Kosicen 4-0.
Seura pelaa kotiottelunsa Vorarlberghallessa, jonka kapasiteetti on 5000. Seuran yleisöennätys on HPK:a vastaan pelatusta EHL:n ottelusta, jota seurasi yhteensä 7800 katsojaa.
Nykyisin seura pelaa Itävallan kakkossarjassa, Inter-National-Leaguessa.
Saavutukset

Itävallan mestari 1998, 1997, 1996, 1995, 1994,  1990, 1984, 1983 ja 1982
Itävallan kakkossarjan mestari 1967, 2002 ja 2007
Alpenligan mestari 1996, 1997, 1998 ja 1999
Oberligan mestaruus vuonna 1960
European Hockey Leaguen voitto 1998
Euroopan Super Cupin voitto 1998
Joukkue kaudella 2021–2022

| Maalivahdit> Numero | Maalivahdit>  | Maalivahdit> Pelaaja | Maalivahdit> Hanskakäsi | Maalivahdit> Sopimus | Maalivahdit> Syntymäpaikka | Maalivahdit>  |
| --- | --- | --- | --- | --- | --- | --- |

| 29 |  | Patrick Kühne | L | 2022 |  |  |
| 34 |  | Simeoni Kyllönen | L | 2021 | Rankweil, Itävalta |  |
| 38 |  | Dominic Divis | L | 2021 | Feldkirch, Itävalta |  |
| Puolustajat> Numero | Puolustajat>  | Puolustajat> Pelaaja | Puolustajat> Kätisyys | Puolustajat> Sopimus | Puolustajat> Syntymäpaikka | Puolustajat>  |
| --- | --- | --- | --- | --- | --- | --- |

| 9 |  | Matic Jančar | R | 2021 |  |  |
| 77 |  | Sven Grasböck | L | 2021 | Feldkirch, Itävalta |  |
| 78 |  | Luca Erne | R | Juniori | Lustenau, Itävalta |  |
|   |  | Daniel Jakubitzka | L | Laina | Innsbruck, Itävalta |  |
|   |  | David Lupinski | L | Laina |  |  |
|   |  | Mark Mussbacher | L | Laina | Feldkirch, Itävalta |  |
|   |  | Julian Payr | L | 2022 | Feldkirch, Itävalta |  |
|   |  | Grayson Valente | L | 2022 | Vancouver, Brittiläinen Kolumbia, Kanada |  |
| Hyökkääjät> Numero | Hyökkääjät>  | Hyökkääjät> Pelaaja | Hyökkääjät> Kätisyys | Hyökkääjät> Pelipaikka | Hyökkääjät> Sopimus | Hyökkääjät> Syntymäpaikka |
| --- | --- | --- | --- | --- | --- | --- |

| 24 |  | Smail Samardzic (A) | L | KH / VLH | 2022 | Feldkirch, Itävalta |
| 76 |  | Jakob Zabransky | L | H | Juniori | Dornbirn, Itävalta |
| 78 |  | Paul Waldhauser | R | H | Try-out |  |
| 91 |  | Dániel Fekete | L | OLH | 2021 | Budapest, Unkari |
|   |  | Martin Ulmer | R | OLH | Laina | Dornbirn, Itävalta |
Lähde: EliteProspects
Aiheesta muualla

VEU Feldkirch (Arkistoitu – Internet Archive)
FBI VEU Feldkirch (Arkistoitu – Internet Archive)
Vaholammi

| Vaholammi |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  61°03′18″N, 24°38′33″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Hauhon alue (35.77)
Laskujoki:  Myllyoja 
Järvinumero:  35.775.1.003
Mittaustietoja
Pinnankorkeus:  116 m  
Rantaviiva:  1,451 km  
Pinta-ala:  11,013 ha  
Saaria:  ei saaria 
 fiVaholammi 
Vaholammi  on Kanta-Hämeessä Hämeenlinnassa  sijaitseva lampi.
Maantietoa

Lammen pinta-ala on 11,0 hehtaaria ja se on 600 metriä pitkä ja 300 metriä leveä. Lammella ei ole kartan mukaan saaria. Sen rantaviivan pituus on 1,5 kilometriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Hauhon alueella (35.77), jonka Vuolujoen valuma-alueeseen (35.775) se kuuluu. Lammen vedenpinnan korkeus on 116 metriä mpy.
Uecker-Randow

Uecker-Randow on entinen piirikunta, joka sijaitsi Mecklenburg-Etu-Pommerin osavaltiossa Koillis-Saksassa. Uecker-Randow sijaitsi Oderinhaffin rannalla ja rajautui idässä Puolan rajaan, etelässä Uckermarkin piirikuntaan Brandenburgin osavaltiossa, lännessä Mecklenburg-Strelitzin piirikuntaan ja koillisessa Ostvorpommernin piirikuntaan. Piirikunnan pääkaupunki oli Pasewalk. Se sai nimensä alueen läpi virtaavien jokien Ueckerin sekä Randowin mukaan.
Piirikunta lakkautettiin vuonna 2011, ja sen alue kuuluu nykyiseen Vorpommern-Greifswaldin piirikuntaan.
Aiheesta muualla

Piirikunnan verkkosivut (saksaksi)
Mecklenburg-Etu-Pommerin piirikunnat ja kaupunkipiirit
Ludwigslust-Parchim
Mecklenburgische Seenplatte
Nordwestmecklenburg
Rostock
Rostock (piirikunta)
Schwerin
Vorpommern-Greifswald
Vorpommern-Rügen
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Landkreis Uecker-Randow

Käännös suomeksi
Bruce Welch

Bruce Welch
Bruce Welch (s. 2. marraskuuta 1941 Sussex, Englanti) on englantilainen muusikko. Hänet tunnetaan The Shadows-yhtyeen komppikitaristina ja yhtyeen toisena johtohahmona. Welch on sekä akustisen että sähköisen komppikitaran soiton uranuurtaja. Instrumentti nostettiin selvästi yhtyeen kokonaissoinnin ja kappaleiden sovituksen osaksi. Hyvänä esimerkkinä akustisesta soitosta on "Wonderful Land" jossa komppikitara on tasaveroinen orkesteroinnin ohella. Sähkökitarasta esimerkkinä on "FBI" jossa rytmikuvio johtaa kappaletta.
Welch sävelsi useita Cliff Richardin lauluista, joista esimerkiksi "Travelin' Light" sekä Richardin kanssa sävelletty "Don't Talk To Him" olivat hittejä.
Welch toimi solistina The Shadowsin edustaessa Yhdistynyttä kuningaskuntaa (Englantia) 1975 Eurovision laulukilpailussa kappaleella Let Me Be the One sijoittuen toiseksi.
Hän on tehnyt myös muun muassa elokuva- ja televisiomusiikkia ja toiminut Cliff Richardin tuottajana.
Collingwood Football Club

| Collingwood Football Club |
| --- | --- |
Lempinimet:  Magpies, Pies, Woods, Woodsmen
Perustettu:  1892
Kaupunki:  Melbourne, Australia
Kenttä:  Melbourne Cricket Ground
– kapasiteetti:  100 024
Sarja:  Australian Football League
Puheenjohtaja:  Eddie McGuire
Päävalmentaja:  Nathan Buckley
Infobox OKNimi-testi OK: 
Collingwood Football Club on australialaisen jalkapallon seura Collingwoodin kaupunginosasta Melbournesta. Vuonna 1892 perustettu seura on 16 mestaruudellaan yksi Australian Football Leaguen kaikkien aikojen menestyneimmistä joukkueista. Collingwood on lisäksi pelannut Grand Finalissa ennätykselliset 45 kertaa (mukaanlukien kaksi tasapelin uusintaa) ja tullut toiseksi niin ikään ennätykselliset 27 kertaa. Seuraa voidaan näin ollen pitää vuoden 2023 Grand Finalin jälkeen kaikkein menestyneimpänä lajin joukkueena.
Lempinimellä "Magpies" (Harakat) tunnettu joukkue on myös yleisömäärien perusteella Australian suosituin urheiluseura. Kotiottelunsa se pelaa Melbourne Cricket Groundilla, jonka katsojakapasiteetti on yli 100 000.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Chelsea Quinn Yarbro

Chelsea Quinn Yarbro vuonna 2009.
Chelsea Quinn Yarbro (s. 15. syyskuuta 1942, Berkeley Kalifornia) on toiminut kirjailijana yli 30 vuoden ajan. Hän on kirjoittanut yli 70 kirjaa ja 60 novellia, ja myös säveltää. Opiskelujensa jälkeen hän työskenteli useita vuosia kartanpiirtäjänä, kunnes alkoi kirjoittaa ammatikseen. Hän piirtää edelleen usein karttoja teoksiaan varten.
Yarbro tunnetaan erityisesti vampyyrihahmostaan kreivi Saint-Germainesta. Vampyyritarinoiden lisäksi hän on kirjoittanut salapoliisiromaaneja, historiallisia teoksia, science fictionia, westernejä, okkultistisia teoksia ja niin edelleen. Suomennetut teokset kuuluvat viimeksi mainittuun ryhmään.
Aiheesta muualla

Kotisivut (englanniksi)
Chelsea Tavares

Chelsea Tavares vuonna 2017.
Chelsea Royce Tavares (s. 14. joulukuuta 1991) on yhdysvaltalainen näyttelijä. Hänet tunnetaan rooleista televisiosarjoissa Unfabulous ja Just Jordan.
Afroamerikkalainen Tavares syntyi Panorama Cityssä, Kaliforniassa.
Aiheesta muualla

Chelsea Tavares Internet Movie Databasessa. (englanniksi)
Brice Etès

| Brice Etès> Henkilötiedot |
| --- | --- |
Syntynyt: 11. huhtikuuta 1984  Monaco
Kansalaisuus:   Monaco
Uran tiedot
Pituus:  1.85 m
Laji:  Yleisurheilu
Saavutukset
Ennätykset:  800 metrin juoksu: 1:47.03
 Tietolaatikko päivitetty 27. elokuuta 2016 
Brice Etés (s. 11. huhtikuuta 1984, Monaco) on monacolainen ennen Ranskaa edustanut yleisurheilija, joka on erikoistunut keskimatkoihin. Hänellä on hallussaan Monacon 800 metrin ennätys: 1:47,61, jonka hän juoksi vuonna 2010.
Ura

Brice Etès juoksi Monacon 800 metrin ennätyksen vuoden 2010 Timanttiliigassa Monacossa ajalla 1:47.61 ollen kilpailun yhdeksäs.
Hänen henkilökohtainen ennätys tällä matkalla on vuodelta 2008 ajalla 1:47.03, mutta hänellä ei vielä silloin ollut Monacon kansalaisuutta, vaan hän edusti tällöin Ranskaa.
Etès on osallistunut useisiin arvokilpailuihin parhaana saavutuksenaan vuoden 2010 EM-kisojen semifinaalipaikka.
Hän on ollut mukana myös MM-kisoissa 2011, vuoden 2012 EM-kisoissa, vuoden 2013 MM-kisoissa, EM-kisoissa 2014, MM-kisoissa 2015, EM-kisoissa 2016 ja Rio de Janeiron olympialaisissa 2016.
Brice Dja Djédjé

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 23. joulukuuta 1990 (ikä 33)
Syntymäpaikka: Aboudé, Norsunluurannikko
Pelipaikka: oikea laitapuolustaja
Pituus: 180 cm
Paino: 71 kg
Seura
Seura: Marseille
Pelinumero: 26
Junioriseurat
1995–1998: FC Montrouge
1998–2002: FC Issy
2002–2008: Paris Saint-Germain
Seurat
| Vuodet | Seura | O | (M) |
| 2008–2010 | Paris Saint-Germain B | 35 | (0) |
| 2010–2014 | Evian TG | 93 | (5) |
| 2013 | → Evian TG B | 2 | (0) |
| 2014– | Marseille | 39 | (0) |
| 2014 | → Marseille B | 1 | (0) |
| Yhteensä | Yhteensä | 170 | (5) |
Maajoukkue
|  | Norsunluurannikko U23 | 2 | (0) |
| 2013– | Norsunluurannikko | 7 | (0) |
 Seurajoukkueuran tilastot kattavat vain kansalliset sarjat, päivitetty 1. huhtikuuta 2015.  Maajoukkueuran tilastot päivitetty 1. huhtikuuta 2015.
Brice Dja Djédjé (s. 23. joulukuuta 1990 Aboudé) on norsunluurannikkolainen jalkapalloilija, pelipaikaltaan oikea laitapuolustaja. Hän edustaa kaudella 2014–2015 Ranskan pääsarjassa Ligue 1:ssä pelaavaa Marseillea.
Dja Djédjé edusti juniorina FC Montrougea (1995–1998), FC Issyä (1998–2002) ja Paris Saint-Germainia (2002–2008). Hän nousi PSG:n kakkosjoukkueeseen vuonna 2008. Sieltä hän siirtyi kesällä 2010 Ligue 2:ssa pelaavaan Evian Thonon Gaillardiin, joka voitti seuraavalla kaudella sarjan ja nousi Ligue 1:een. Dja Djédjé edusti Evian TG:tä pääsarjatasolla kahden ja puolen kauden ajan, kunnes siirtyi Marseilleen talven siirtoikkunassa kesken kauden 2013–2014.
Norsunluurannikon A-maajoukkueessa Dja Djédjé teki ensiesiintymisensä vuonna 2013.
Saavutukset

Evian:
Ligue 2:n voitto: 2010–2011
Ranskan cupin toinen sija: 2012–2013